«Հայոց աշխարհ»-ը հայտնում է. «Ըստ փոխարտգործնախարար Գեղամ Ղարիբջանյանի, հուլիսի 31-ին Սիրիայի եւ Լիբանանի սահմանային անցակետը հատեցին եւս երկու ավտոբուսներ, որոնցով 89 հայ ուղեւորներ կհասնեն Հալեպ եւ արդեն գիշերը ինքնաթիռով` Երեւան։ Ես նոր եմ զրույց ունեցել Լիբանանում Հայաստանի դեսպան Վահան Տեր-Ղեւոնդյանի հետ։ Նա հայտնեց, որ իրավիճակը համայնքում կայուն է։ Հայաստան մեկնել ցանկացողների թիվն էապես նվազել է. մեր քաղաքացիներից մոտ 30 հոգի է մնացել Լիբանանում Հայաստանի դեսպանատանը ցուցակագրված։ Նրանք ցանկություն են հայտնել Հայաստան վերադառնալ ավելի ուշ՝ մեկ-երկու շաբաթվա ընթացքում»: